Владимир Соловьов
Виж как небесният простор прозрачен е и блед…

Превод от руски: Андрей Андреев, —

chitanka.info

Виж как небесният простор прозрачен е и блед,

лъчите как се нижат из градината позната…

о, чуден миг помежду сумрака и светлината[1] —

и свята тишина навред!

Сега се взри, прислушай се… в покоя изнурен!…

Не мислиш ли, светът че вече е заспал навеки,

че слънцето не ще пробие облаците леки

и че настъпил е последен ден?

18 август 1876

[1] Стих от Толстой — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.